อั้นไว้ก่อน! พรุ่งนี้ “เบนซิน-แก๊สโซฮอล์” ราคาลงอีก 60 สต.
OR-BCP ปรับลดราคาน้ำมัน “เบนซิน-แก๊สโซฮอล์” อีก 60 สต. ส่วนกลุ่มดีเซลคงเดิม มีผลตั้งแต่วันพรุ่งนี้ (22 มี.ค. 66)
พรุ่งนี้น้ำมันลด! OR-BCP ปรับลดราคา “เบนซิน-แก๊สโซฮอล์” ลงอีก 60 สต.
21 มี.ค. 2566

บริษัท ปตท. น้ำมันและการค้าปลีก จำกัด (มหาชน) หรือ OR และ บริษัท บางจาก คอร์ปอเรชั่น จำกัด (มหาชน) หรือ BCP ปรับลดราคาขายปลีกน้ำมันกลุ่มเบนซินและแก๊สโซฮอล์ทุกชนิดลง 0.60 บาท/ลิตร ส่วนกลุ่มดีเซลคงเดิม มีผลตั้งแต่วันพรุ่งนี้ (22 มี.ค.) เวลา 05.00 น. เป็นต้นไป
ทั้งนี้ส่งผลให้ราคาน้ำมันขายปลีกในพื้นที่กรุงเทพฯ ที่ยังไม่รวมภาษีบำรุงท้องถิ่นวันพรุ่งนี้ เป็นดังนี้ เบนซิน 95 ลิตรละ 42.66บาท, แก๊สโซฮอล์ 95 ลิตรละ 34.85 บาท, แก๊สโซฮอล์ 91 ลิตรละ 34.58 บาท, E20 ลิตรละ 32.54 บาท, E85 ลิตรละ 32.99 บาท
ส่วนดีเซล B20 และดีเซล B7 ราคาคงเดิม ลิตรละ 33.94 บาท
